Delituez eta zigorrez/XLIV.Sariak
Delituak saihesteko beste modu bat bertutea saritzea da. Gai honi buruz isiltasun unibertsala nabaritzen dut gaurko nazio guztietan. Akademiek egia onuragarrien aurkitzaileei eskainitako sariek jakintzak eta liburu berriak ugaldu baldin badituzte, zergatik soberanoaren esku onberak banatutako sariek ez dituzte ekintza bertutetsuak ugalduko? Ohorearen txanpona agortezina eta emankorra da banatzaile jakintsuaren eskuetan.